Tsoenami-waarskuwing ná sterk aardbewing Indonesië tref(Foto: Bali-indonesia.com) ŉ Waarskuwing vir ŉ moontlike tsoenami is uitgereik nadat ŉ aardbewing Indonesië se Lombok-eiland getref het. Die aardbewing van 7 het die eiland getref, ŉ week ná ŉ groot skudding minstens 16 lewens geëis het. Die aardbewing se episentrum is 27 km noordoos van die eiland se Noord-Lombok-distrik op ŉ diepte van 15 km. Die vakansie-eiland is verlede week deur ŉ aardbewing van 6.4 geskud wat 16 lewens geëis en honderde stappers op ŉ vulkaan gestrand gelaat het.